CELEX: 62020TN0296
Language: mt
Date: 2020-05-12 00:00:00
Title: Kawża T-296/20: Rikors ippreżentat fit-12 ta’ Mejju 2020 – Foz vs Il-Kunsill

3.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 255/21
            
         
      Rikors ippreżentat fit-12 ta’ Mejju 2020 – Foz vs Il-Kunsill
      (Kawża T-296/20)
      (2020/C 255/27)
      Lingwa tal-kawża: l-Ingliż
      
         Partijiet
      
      
         Rikorrent: Amer Foz (Dubai, l-Emirati Għarab Magħquda) (rappreżentant: L. Cloquet, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kunsill (PESK) 2020/212 tas-17 ta’ Frar 2020 li timplimenta d-Deċiżjoni 2103/255/PESK dwar miżuri restrittivi kontra s-Sirja (1), sa fejn din tapplika għar-rikorrent;
               
            
                  —
               
               
                  tannulla r-Regolament ta’ Implimentazzjoni tal-Kunsill (UE) 2020/211 tas-17 ta’ Frar 2020 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (2), sa fejn dan japplika għar-rikorrent; u
               
            
                  —
               
               
                  tikkundanna lill-Kunsill għall-ispejjeż kollha tal-proċedura, inklużi dawk sostnuti mir-rikorrent.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka sitt motivi.
      
                  1.
               
               
                  L-ewwel motiv ibbażat fuq żball manifest tal-evalwazzjoni tal-fatti.
                  
                              —
                           
                           
                              Ir-rikorrent isostni li l-Kunsill wettaq żball manifest tal-evalwazzjoni tal-fatti meta qies li huwa jappoġġa r-reġim Assad u jibbenefika minnu.
                           
                        
            
                  2.
               
               
                  It-tieni motiv ibbażat fuq ksur tal-prinċipju ġenerali ta’ proporzjonalità.
                  
                              —
                           
                           
                              Ir-rikorrent isostni li l-konsegwenzi ekonomiċi tas-sanzjonijiet meħuda kontrieh huma disastrużi u sproporzjonati b’paragun mal-għanijiet tal-atti kkontestati.
                           
                        
            
                  3.
               
               
                  It-tielet motiv ibbażat fuq ksur sproporzjonat tad-dritt għal proprjetà u għall-eżerċizzju ta’ professjoni.
               
            
                  4.
               
               
                  Ir-raba’ motiv ibbażat fuq abbuż ta’ poter.
               
            
                  5.
               
               
                  Il-ħames motiv ibbażat fuq ksur tal-obbligu ta’ motivazzjoni.
               
            
                  6.
               
               
                  Is-sitt motiv ibbażat fuq ksur tad-drittijiet tad-difiża u tad-dritt għal smigħ xieraq.
               
            
         (1)  ĠU 2020 L 43I, p. 6.
      
         (2)  ĠU 2020 L 43I, p. 1.